Neveznaziegezh

Neveznaziegezh a vez graet eus an holl stourmerien, aozadurioù pe strolladoù politikel bet savet abaoe fin an Eil Brezel-bed hag a glask lakaat advevañ pe adstaliañ an ideologiezh nazi. An neveznazied a implij o ideologiezh evit broudañ ar gasoni hag an dreistelezh ouennel (an dreistelezh wenn alies), evit tagañ strolladoù pe minorelezhioù gouennel pe etnek (a-enep ar Yuzevien hag a-enep an dud du da skouer). E degouezhioù zo e klaskont sevel ur Stad faskourGay, Kathlyn (1997)  Neo-Nazis: A Growing Threat. Enslow. p. 114. . Quote: "Neo-Nazis ... use fear and violence in their efforts to destroy minorities. Their goal is to establish a "superior" society."(emphasis added)Staff (ndg) "Ideologies: Neo Nazi"  Southern Poverty Law Center. Quote: "While some neo-Nazi groups emphasize simple hatred, others are more focused on the revolutionary creation of a fascist political state." (emphasis added).

An neveznaziegezh a zo lies-tre, gant aozadurioù ha luskadoù e kalz broioù ha liammoù etrebroadel dre rouedadoù. Adkemer a ra ul lodenn eus mennadoù an naziegezh, evel an enepyuzevegezh, an dreistbroadelouriezh, ar ouennelouriezh, an estrengasoni, an enebiezh an dud ampechet, an homofobiezh, an enepkomunouriezh, hag ar c'hoant da grouiñ ur "Pevare Reich". Nac'hañ al Loskaberzh a zo un talvoud boutin er c'helc'hiadoù neveznazi.

Implijet e vez alies gant an neveznazied arouezioù nazi, hag embann a reont o azeul evit Adolf Hitler ha pennoù bras an Trede Reich hag e genlabourerien. E lod eus broioù Europa pe Amerika latin ez eus lezennoù hag a sav a-enep embann soñjoù nazi, gouennelour, enepyuzev, pe enep heñvelreizhidi. Berzet eo an arouezioù nazi pe ar re tost dezho e darn eus broioù Europa (dreist-holl Alamagn) evit klask talañ ouzh emled an neveznaziegezh* 

 .

 Notennoù ha daveennoù 

Rummad:Neveznaziegezh
Rummad:Gouennelouriezh
Rummad:Enepyuzevegezh
Rummad:Dreistbeliouriezh wenn